wickkiey/tamil-wikipedia-chunked huggingface dataset:
# கும்பகோணம் பெரியக்கடைத்தெரு அனுமார் கோயில்

## குடமுழுக்கு

இக்கோயிலில் அக்டோபர் 22, 2015இல் குடமுழுக்கு நடைபெற்றது.
# கும்பகோணம் பேட்டைத்தெரு ஆஞ்சநேயர் கோயில்

கும்பகோணத்தில் உள்ள அனுமார் கோயில்களில் இதுவும் ஒன்றாகும். இக்கோயில் ராமபக்த ஆஞ்சநேயர் கோயில் என்றழைக்கப்படுகிறது.
# கும்பகோணம் பேட்டைத்தெரு ஆஞ்சநேயர் கோயில்

## இருப்பிடம்

கும்பகோணம் நகரில் கும்பகோணம்-தஞ்சாவூர் சாலையில் பேட்டைக்கடைத்தெருவில் தாலுகா காவல் நிலையத்திற்கு அருகே இக்கோயில் அமைந்துள்ளது.
# கும்பகோணம் பேட்டைத்தெரு ஆஞ்சநேயர் கோயில்

## சன்னதிகள்

அரசலாற்றின் தென் கரையில் யாகத்தினை விஷ்ணு சக்கரத்துடன் காத்து அசுரப்பெண்ணை தடுத்தாட்கொண்டு சக்கராயி எனப் பெயரிட்டு அருள்புரிந்து காவல் தெய்வமாக விளங்கச்செய்த ஆஞ்சநேயர் என்று சிறப்பாகக் கூறுகின்றனர். இந்த ஆஞ்சநேயரை சுதர்சன ஆஞ்சநேயர் என்றும் சக்கராயி ஆஞ்சநேயர் என்றும் அழைக்கின்றனர். ராமர், வரதராஜர், ஆஞ்சநேயர், ஆழ்வார்கள் என்ற நிலையில் தனித்தனியாகக் காணப்படுகின்றனர்.
# கும்பகோணம் பாட்ராச்சாரியார் தெரு நவநீதகிருஷ்ணன் கோயில்

கும்பகோணத்தில் உள்ள குறிப்பிடத்தக்க கிருஷ்ணன் கோயில் இதுவாகும். இக்கோயில் நவநீதகிருஷ்ணன் கோயில் என்றழைக்கப்படுகிறது.
# கும்பகோணம் பாட்ராச்சாரியார் தெரு நவநீதகிருஷ்ணன் கோயில்

## இருப்பிடம்

கும்பகோணம் நகரில் பாட்ராச்சாரியார் தெருவில் இக்கோயில் அமைந்துள்ளது.
# கும்பகோணம் பாட்ராச்சாரியார் தெரு நவநீதகிருஷ்ணன் கோயில்

## மூலவர்

மூலவர் கிருஷ்ணன் ருக்மணி சத்யபாமாவுடன் இருந்து அருள் பாலிக்கிறார்.
# கும்பகோணம் பாட்ராச்சாரியார் தெரு நவநீதகிருஷ்ணன் கோயில்

## 12 கருட சேவை

கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜப்பெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.
# உணர்மானவியல்

**உணர்மானவியல்** (*Sensitometry*) என்பது ஒளி-உணர் பொருட்களைப் பற்றி, குறிப்பாக ஒளிப்படத் தாள் பற்றி அறியும் ஓர் அறிவியல் ஆகும். உணர்மானவியல் பற்றி 1876 ஆம் ஆண்டு வாக்கில் பெர்டினாண்டு ஹர்ட்லர், மற்றும் வேரோ சார்ல்சு டிரைஃபீல்டு ஆகியோர் முதன் முதலாக ஆரம்ப-கால கருப்பு-வெள்ளை ஒளிப்படக்குழம்பு மூலம் அறிந்தனர். வெள்ளியின் அடர்த்தியானது, பெறப்படும் ஒளியின் அளவு, ஒளிப்படத் துலக்கம், மற்றும் துலக்கும் முறை ஆகியவற்றுடன் எவ்வாறு வேறுபடுகிறது என்பதை இவர்கள் கண்டறிந்தனர்.
# உணர்மானவியல்

## பண்புக் கோடு

படல அடர்த்திக்கு (ஒளிபுகாவியல்பின் மடக்கை) எதிராக வெளிப்பாட்டின் மடக்கையின் வரைவு **பண்புக் கோடு** (*characteristic curve*) என அழைக்கப்படுகிறது. இக்கோடுகள் **கர்ட்டர்-டிரைபீல்டு கோடுகள்** (*Hurter–Driffield curves*), **HD கோடுகள்**, **H & D கோடுகள்**, **D–logE கோடுகள்**, அல்லது **D–logH கோடுகள்**. எனவும் அழைக்கப்படுகின்றன.  
கதிரியலில், வெவ்வேறு கதிர் வீச்சளவிற்கு (exposure) படத்தாளில் கிடைக்கும் ஒளி அடர்த்தியினை (Optic density) Y அச்சிலும் அதற்கான கதிர் வீச்சளவின் மடக்கை அளவினை X அச்சிலும் எடுத்துக் கொண்டு இது வரையப்படுகிறது. X அச்சினை அடுத்து, அதற்கு இணையாக அடர்த்தி கூடாமல் உள்ள பகுதி கால்பகுதி (Toe region) என்றும், அதனைத் தொடர்ந்து கதிர்வீச்சுக் கூடக்கூட அடர்த்தி அதிகரிக்கும் நேர்கோட்டுப்பகுதியும் அதனையும் அடுத்து தோள்பகுதி (Shoulder region) கதிர் வீச்சளவு கூடினாலும் அடர்த்தி கூடாத ஒரு பகுதியும் வரைபடத்தில் கிடைக்கிறது.  
இக்கோடு,படத்தினைப் பெற பயன்படுத்தப்பட்ட நீர்மத்தின் செறிவு,அதன் வெப்ப நிலை,மேம்படுத்த தேவைப்பட்ட கால அளவு முதலியவைகளை
பொறுத்து இருக்கிறது.
# துனெடின்

**துனெடின்** (*Dunedin*, <span>)</span>நியூசிலாந்தின் தெற்குத் தீவின் இரண்டாவது மிகப்பெரும் நகரமாகும்; ஒடேகோ வலயத்தின் முதன்மை நகரமாகவும் விளங்குகின்றது.  
ஒடேகோ துறைமுகத்தைச் சூழ்ந்துள்ள குன்றுகளிலும் பள்ளத்தாக்குகளிலும் இந்த நகரம் அமைந்துள்ளது. இப்பகுதிகள் அணைந்த எரிமலையின் மிச்சங்களால் ஆனவை. இங்கு ஒடேகோ பல்கலைக்கழகம் அமைந்துள்ளது.
# துனெடின்

## இரட்டை நகரங்கள்

துனெடின் உலகின் பல நகரங்களுடன் இரட்டை நகரமாக்கப்பட்டுள்ளது. இவற்றில் சில:
# வேலூர் மாவட்டத்திலுள்ள கல்வி நிலையங்கள்

வேலூர் மாவட்டத்திலுள்ள கல்வி நிலையங்களின் பட்டியல்
# வேலூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

- திருவள்ளுவர் பல்கலைக்கழகம்
- வேலூர் தொழில்நுட்ப பல்கலைக்கழகம்
# வேலூர் மாவட்டத்திலுள்ள கல்வி நிலையங்கள்

## கல்லூரிகள்

### மருத்துவக் கல்லூரிகள்

- கிருத்தவ மருத்துவக் கல்லூரி
- அரசு வேலூர் மருத்துவக் கல்லூரி
- கிங்க்ஸ் துணை மருத்துவக் கல்லூரி
# வேலூர் மாவட்டத்திலுள்ள கல்வி நிலையங்கள்

## கல்லூரிகள்

### செவிலியர் பயிற்சி கல்லூரிகள்

- செயிண்ட் ஜான் செவிலியர் கல்லூரி
- நாராயணி செவிலியர் கல்லூரி
# வேலூர் மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

- அன்னை மீரா பொறியியல் மற்றும் தொழில்நுட்பக் கல்லூரி
- ஆதிபராசக்தி பொறியியல் கல்லூரி
- கணதிபதி துளசி பொறியியல் கல்லூரி
- குளோபல் பொறியியல் கல்லூரி
- சி. அப்துல்ஹக்கீம் பொறியியல் கல்லூரி
- தந்தை பெரியார் அரசு பொறியியல் கல்லூரி
- ராணிபேட்டை தொழில்நுட்பக் கல்லூரி
- ஜி.ஜி.ஆர். பொறியியல் கல்லூரி
- கிங்க்ஸ்டன் பொறியியல் கல்லூரி
- நந்தனம் பொறியியல் கல்லூரி, திருப்பத்தூர்
- பிரியதர்ஷினி பொறியியல் கல்லூரி
- பொதிகை பொறியியல் கல்லூரி, திருப்பத்தூர்
# வேலூர் மாவட்டத்திலுள்ள கல்வி நிலையங்கள்

## கல்லூரிகள்

### கலை மற்றும் அறிவியல் கல்லூரிகள்

- அரக்கோணம் கலை மற்றும் அறிவியல் கல்லூரி
- அறிஞர் அண்ணா அரசினர் மகளிர் கலைக் கல்லூரி, வாலாஜாபேட்டை
- ஆக்சிலியம் மகளிர் கல்லூரி
- ஆற்காடு ஸ்ரீ மகாலட்சுமி பெண்கள் கல்லூரி
- இருதயஆண்டவர் மாலைக்கல்லூரி, திருப்பத்தூர்
- எஸ்.எஸ். எஸ். கலை அறிவியல் கல்லூரி
- காவேரிபாக்கம் கலை மற்றும் அரசு கல்லூரி
- கே.எம்.ஜி. கலை மற்றும் அறிவியல் கல்லூரி\
- தனபாக்கியம் கிருஷ்ணசுவாமி முதலியார் மகளிர் கல்லூரி (டி.கே.எம்.)
- பாட் கல்லூரி
- ஜாமிஆ அல் பாகியாதுஸ் ஸாலிஹாத்அரபு கல்லூரி
- மருதர் கேசரி ஜெயின் பெண்கள் கல்லூரி
- மாரப்பன் லட்சுமியம்மாள் கலை மற்றும் அறிவியல் கல்லூரி, திருப்பத்தூர்
- முத்துரங்கம் அரசு கலைக் கல்லூரி
- மெர்க்குரி கலை மற்றும் அறிவியல் கல்லூரி
- ஜே.பி.கே.எம். கல்லூரி
- ஜோதி கல்லூரி
- அரசினர் திருமகள் ஆலைக் கல்லூரி
- ஊரிசு கல்லூரி
# வேலூர் மாவட்டத்திலுள்ள கல்வி நிலையங்கள்

## கல்லூரிகள்

### சட்டக் கல்லூரி

- அரசு சட்டக் கல்லூரி, வேலூர், காட்பாடி.
# வேலூர் மாவட்டத்திலுள்ள கல்வி நிலையங்கள்

## கல்லூரிகள்

### விவசாயக் கல்லூரி

- ஆதிபராசக்தி விவசாயக் கல்லூரி
# மூன்றாம் கிருட்டிணராச உடையார்

**சிறீமான் இராசாதிராசா இராச பரமேசுவர பிரௌத-பிரதாப அபராதிம-வைர நரபதி பைருத்-அந்தீம்பர-கண்ட மகாராசா சிறீ கிருட்டிணராச உடையார் III பகதூர்** (14 சூலை 1794 – 27 மார்ச் 1868) அல்லது **மூன்றாம் கிருட்டிணராச உடையார்** என்பவர் மைசூர் சமத்தானத்தின் மன்னராக இருந்தவர். இவர் **மும்மடி கிருட்டிணராச உடையார்**என்றும் அழைக்கப்பட்டார். இவர் உடையார் மரபைச் சேர்ந்த மன்னராவார். இவர் ஏறக்குறைய எழுபது ஆண்டுகள் 30 சூன் 1799 முதல் 27 மார்ச் 1868 வரை ஆட்சிபுரிந்தார். இவர் காலத்தில் பல்வேறு கலைகளையும் இசையையும் ஆதரித்து வளர்த்தார்.
# பல்கலைக்கழக ஓவல், துனெடின்

**பல்கலைக்கழக ஓவல்** (*University Oval*) நியூசிலாந்து நாட்டு துனெடின் நகர லோகன் பூங்காவில் அமைந்துள்ள விளையாட்டு மைதானமாகும். இதன் உரிமையாளராக துனெடின் நகர மன்றம் உள்ளது. முன்னதாக ஒடாகோ பல்கலைக்கழகத்திற்கு சொந்தமாகவிருந்த இதன் உரிமை 2000களில் மேம்படுத்தப்பட்டபோது நகர மன்றத்திற்கு மாற்றியளிக்கப்பட்டது.  
இந்த விளையாட்டுக் களம் ஒடாகோ துடுப்பாட்டச் சங்கத்திற்கும் ஒடாகோ பல்கலைக்கழக இரக்பி காற்பந்தாட்டச் சங்கத்திற்கும் பொதுவான தாயகமாக உள்ளது. ஐலாண்டர் இரக்பி குழுவின் பயிற்சி மைதானமாகவும் விளங்குகின்றது. நடுவர் முடிவு மீளாய்வு முறைமை கீழ் ஆடப்பட்ட முதல் துடுப்பாட்டப் போட்டி இங்குதான் அரங்கேறியது; நியூசிலாந்திற்கும் பாக்கித்தானிற்கும் இடையேயான மூன்றாவது தேர்வுப் போட்டியில் பன்னாட்டுத் துடுப்பாட்டத்தில் முதல்முறையாக பயன்படுத்தப்பட்டது.
# பல்கலைக்கழக ஓவல், துனெடின்

## தேர்வுப் போட்டிகள்

| அணி (ஏ) | அணி (பி) | வாகையாளர் | வெற்றி வீச்சு | ஆண்டு |
| --- | --- | --- | --- | --- |
| 9 இலக்குகளில் | 2008 |  |  |  |
| சமன் | 2008 |  |  |  |
| 32 ஓட்டங்களில் | 2009 |  |  |  |
| சமன் | 2012 |  |  |  |
| சமன் | 2013 |  |  |  |
| சமன் | 2013 |  |  |  |
| 2016 |  |  |  |  |
# பல்கலைக்கழக ஓவல், துனெடின்

## ஒருநாள் பன்னாட்டுத் துடுப்பாட்டம்

| அணி (ஏ) | அணி (பி) | வாகையாளர் | வெற்றி வீச்சு | ஆண்டு |
| --- | --- | --- | --- | --- |
| 5 இலக்குகளில் | 2010 |  |  |  |
| 90 ஓட்டங்களில் | 2012 |  |  |  |
| 2014 |  |  |  |  |
| 2014 |  |  |  |  |
| 2015 |  |  |  |  |
| 2014 |  |  |  |  |
| 2014 |  |  |  |  |
# பெய்லி சேஸ்

**பெய்லி சேஸ்** (பிறப்பு: மே 1, 1972) ஒரு அமெரிக்க நாட்டு நடிகர் ஆவார். இவர் தி பாய் நெக்ஸ்ட் டோர் போன்ற சில திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.
# பெய்லி சேஸ்

## ஆரம்பகால வாழ்க்கை

பெய்லி சேஸ் மே 1, 1972ஆம் ஆண்டு சிகாகோ இலினொய்ஸ் அமெரிக்காவில் பிறந்தார். இவர் தனது உயர் கல்வியை ஜாக்சன்வில், புளோரிடா வில் படித்தார்.
# தமிழர் பண்பாட்டில் சங்கு (நூல்)

**தமிழர் பண்பாட்டில் சங்கு** அனந்தபுரம் கிருட்டினமூர்த்தி எழுதிய நூலாகும். சங்கின் இனங்களும் வளமும் என்பதில் தொடங்கி இலக்கியங்களில் சங்கும் அதன் பெயர்களும், தமிழர் பண்பாட்டிலும் வழிபாட்டிலும் அதன் பயன்பாடு, சங்கின் மீதான நம்பிக்கைகள், இசைக்கருவி என்ற நிலையில் சங்கு, மருத்துவத்தில் சங்கு, சங்குத் தொழில் ஆகிய பல்வேறு தலைப்புகளில் ஆராயப்படுகின்றன.
# தமிழர் பண்பாட்டில் சங்கு (நூல்)

## அமைப்பு

இந்நூல் 12 தலைப்புகளையும், நான்கு பின்னிணைப்புகளையும் கொண்டுள்ளது.  
'தமிழர் பண்பாட்டில் சங்கு', நூல், (முதற்பதிப்பு, 1999; அருள் பதிப்பகம், பெரியார் தெரு, சென்னை)
# மூன்றாம் நிலை பியூட்டைல் ஆல்ககால்

| Section3 =
| Section4 =
| Section5 =
}}  
**மூன்றாம் நிலை பியூட்டைல் ஆல்ககால்** அல்லது **மூவிணைய பியூட்டைல் ஆல்ககால்** *(tert-Butyl alcohol )* அல்லது **2மெத்தில் 2 புரோபனால்** என்பது ஓர் எளிய மூன்றாம்நிலை ஆல்ககாலாகும். பியூட்டனாலின் நான்கு மாற்றுருக்களில் மூன்றாம் நிலை பியூட்டைல் ஆல்ககாலும் ஒன்றாகும். இது தெளிவான ஒரு திரவமாக அல்லது சூழ்ந்திருக்கும் வெப்ப நிலையைப் பொறுத்து நிறமற்ற திடப்பொருளாகக் கற்பூரத்தின் மணமுடன் காணப்படுகிறது. பியூட்டனாலின் மற்ற மாற்றுருக்களைக் காட்டிலும் இது தனித்தன்மை மிக்கது ஆகும் ஏனெனில் அறை வெப்பநிலையில் இது திடப்பொருளாகவும், உருகுநிலை 25<sup>0</sup> செல்சியசுக்கு சற்று அதிகமாகவும் பெற்றுள்ளது.
# மூன்றாம் நிலை பியூட்டைல் ஆல்ககால்

## இயற்கையில் மூன்றாம் நிலை பியூட்டைல் ஆல்ககால்

கொண்டைக்கடலை, மரவள்ளிக் கிழங்கு மற்றும் பியர் என்ற குடிவகைத் திரவம் ஆகியவற்றில் மூன்றாம் நிலை பியூட்டைல் ஆல்ககால் காணப்படுகிறது. சிலவகை மதுபானங்களுக்கு நொதித்தல் உட்பொருளாகவும் மூன்றாம்நிலை பியூட்டைல் ஆல்ககால் பயன்படுகிறது.
# மூன்றாம் நிலை பியூட்டைல் ஆல்ககால்

## தயாரிப்பு

புரோபிலீன் ஆக்சைடு தயாரிக்கும் போது உடன் விளையும் பொருளான சமபியூட்டேனில் இருந்து வணிகரிதியாக மூன்றாம்நிலை பியூட்டைல் ஆல்ககால் வருவிக்கப்படுகிறது. மேலும் இது சமபியூட்டலீனை வினையூக்கி முன்னிலையில் நீரேற்றம் செய்தும் தயாரிக்கப்படுகிறது. இவைதவிர அசிட்டோன் மற்றும் மெத்தில் மக்னீசியம் குளோரைடை கிரிக்னார்டு வினைக்கு உட்படுத்தியும் தயாரிக்கலாம்.
# மூன்றாம் நிலை பியூட்டைல் ஆல்ககால்

## பயன்கள்

மூவிணைய பியூட்டைல் ஆல்ககால் ஒரு கரைப்பானாக,எத்தனால் இயற்பண்பு மாற்றுப் பொருளாக, சாயம் நீக்கி உட்பொருளாக கல்நெய் ஆக்டேன் ஊக்கியாக மற்றும் ஆக்சிசனேற்றியாகப் பயன்படுகிறது. மெத்தில் மூவிணைய பியூட்டைல் ஈதர் மற்றும் எத்தில் மூவிணைய ஈதர் ஆகியனவற்றை மெத்தனால் மற்றும் எத்தனால் போன்றவற்றை வினைப்படுத்தி தயாரிக்க உதவும் வேதியியல் இடைநிலையாகவும் பயன்படுகிறது. மூவிணைய பியூட்டைல் ஆல்ககால் உடன் ஐதரசன் பெராக்சைடு சேர்த்து மூன்றாம்நிலை பியூட்டைல் ஐதரோ பெராக்சைடும் தயாரிக்கலாம்.
# மூன்றாம் நிலை பியூட்டைல் ஆல்ககால்

## வேதியியல்

ஒரு மூன்றாம் நிலை ஆல்ககாலாக, மூவிணைய பியூட்டைல் ஆல்ககால் ஆக்சிசனேற்றத்தில் அதிக நிலைப்புத் தன்மையுடனும் பியூட்டனாலின் மற்ற மாற்றுக்களை விட குறைவாக செயல்புரியும் பண்பும் கொண்டுள்ளது.  
மூவிணைய பியூட்டைல் ஆல்ககாலை வலிமையான காரத்துடன் சேர்த்து புரோட்டான் நீக்கம் செய்யும் போது எதிர்மின் அயனியான மூவிணைய பியூட்டாக்சைடு என்னும் அல்காக்சைடு உண்டாகிறது. உதாரணமாக பொதுவாகப் பயன்படுத்தப்படும் கரிம வினையூக்கியான பொட்டாசியம் மூவிணைய பியூட்டாக்சைடை உலர் பியூட்டனாலுடன் பொட்டாசியம் உலோகத்தை மீள்வினைக்கு உட்படுத்தி தயாரிக்கலாம்.  
:K + *t*BuOH → *t*BuO<sup>−</sup>K<sup>+</sup> + <sup>1</sup>/<sub>2</sub> H<sub>2</sub>  
அல்காக்சைடான மூவிணைய பியூட்டாக்சைடும் கரிம வேதியியலில் வலிமையான அணுக்கரு கவராத ஒரு காரமாகப் பயன்படுகிறது.
இது, அடிமூலக்கூறில் இருந்து அமிலப் புரோட்டானை உடனடியாக பிரித்தெடுக்க உதவுகிறது. ஆனால் இதன் கொள்ளிடப் பண்பு இக்குழுவை கருநாட்டப் பிரதியிடும் வில்லியாம்சன் ஈதர் தொகுப்பு வினையில் பங்கேற்க விடாமல் கட்டுப்படுத்துகிறது.
# மூன்றாம் நிலை பியூட்டைல் ஆல்ககால்

## ஆல்கைல் ஆலைடாக மாற்றுதல்

ஐதரசன் குளோரைடுடன் மூவிணைய பியூட்டைல் ஆல்ககால் SN1 வழிமுறையில் வினைபுரிந்து மூன்றாம்நிலை பியூட்டைல் குளோரைடு மற்றும் தண்ணீர் ஆகியன தோன்றுகின்றன.  
எனவே இந்த ஒட்டுமொத்த வினை,  
ஏனென்றால் மூவிணைய பியூட்டைல் ஆல்ககால் ஒரு மூவிணைய ஆல்ககாலாகும். வினை வழிமுறையின் படிநிலை இரண்டில் மூவிணைய கார்போனியம் அயனியின் சார்பு நிலைப்பு SN1 வழிமுறையை அனுமதிக்கிறது. பொதுவாக முதன்மை ஆல்ககால்கள் SN2 வழிமுறைக்கு உட்படும் ஏனெனில் இடைநிலை முதன்மை கார்போனியம் அயனியின் சார்பு நிலைப்பு மிகவும் குறைவாகும்.  
இந்த நிகழ்வில் மூன்றாம் நிலை கார்போனியம் அயனி அதிபரவிணைப்பு மூலம் உறுதிப்படுகிறது. அண்டையில் உள்ள C–H சிக்மா பிணைப்புகள் கார்போனியம் அயனியின் காலியாக உள்ள p – சுழல் தடத்திற்கு எலக்ட்ரான்களை வழங்குகின்றன.
# சீராலா சட்டமன்றத் தொகுதி

என்பது ஆந்திரப் பிரதேச சட்டமன்றத்திற்கான தொகுதியாகும். இது பாபட்ல மக்களவைத் தொகுதிக்கு உட்பட்டது.
# சீராலா சட்டமன்றத் தொகுதி

## உட்பட்ட பகுதிகள்

இது பிரகாசம் மாவட்டத்தில் உள்ள கீழ்க்காணும் பகுதிகளைக் கொண்டுள்ளது.  
- 2024, மதுலூரி மலகொண்டையா யாதவ், தெலுங்கு தேசம் கட்சி
# சாலப்பரிந்து

**சாலப்பரிந்து** என்னும் நூல், தமிழ் எழுத்தாளரான நாஞ்சில் நாடன் எழுதிய சிறுகதைகளில் தேர்தெடுத்த 25 சிறுகதைகளின் தொகுப்பு ஆகும். இந்நூல் காலச்சுவடு பதிப்பகத்தின் செம்பதிப்பு வரிசையில் வெளியானது. 25 சிறுகதைகளை தேர்ந்தெடுத்து தொகுத்தவர் க. மோகனரங்கன்.
# சாலப்பரிந்து

## தொகுப்பிலுள்ள சிறுகதைகள்

- விரதம்
- உப்பு
- ஐந்தில் நான்கு
- இடலாக்குடி ராசா
- ஆங்காரம்
- விலாங்கு
- கிழிசல்
- தேடல்
- துறவு
- ஒரு முற்பகல் காட்சி
- பாலம்
- பேய்க்கொட்டு
- வாலி சுக்ரீவன் அங்கதன் வதைப்படலம்
- சாலப்பரிந்து...
- பிணத்தின் முன் அமர்ந்து திருவாசகம் படித்தவர்
- வளைகள் எலிகளுக்கானவை
- யாம் உண்போம்
- பரிசில் வாழ்க்கை
- சூடிய பூ சூடற்க !
- செம்பொருள் அங்கதம்
- எண்ணப்படும்
- பார்வதி சன்மான்
- பேச்சியம்மை
- கான்சாகிப்
- வங்கணத்தின் நன்று வலிய பகை
# சாலப்பரிந்து

## நூலிலிருந்து

*கால் துண்டு ரொட்டியும் கொஞ்சம் சப்ஜியும் இலையில் மீதம் இருந்தன. ஒரு துண்டு ரொட்டியை சப்ஜியுடன் விரல்கள் கவ்விப் பிடித்திருந்தன. வாய்க்குக் கொண்டுபோகும் நேரம். பாபுராவின் உயர்த்திய கையை, முதிய, தோல் சுருங்கிய நாற்றேயின் கை எட்டிப்பிடித்து வெடவெடத்தது. குலைந்து ஒலித்த குரலால் அதிர்வுற்று பாபுராவ் நிமிர்ந்து பார்த்தான்*  
* 'அமி காணார்... அமி காணார்' *  
* 'எனக்குத் தா' * என்றல்ல. 'நான் தின்பேன்' என்ரல்ல, நாம் உண்போம் என. தூய சங்கத் தமிழில் பெயர்த்தால் 'யாம் உண்போம்' என.''  
*கண்கள் பெருகிக் கிளைத்துத் தழைத்த பசியின் மொழி பாபுராவைத் திடுக்கிடச் செய்தது. மறுபடி மறுபடி சோர்ந்து தொய்ந்த குரல். யாசகத்தின் இரங்கிய குரல் அது. பசியின் பாய்ச்சலை உணர்த்திய குரல்.*
# சாலப்பரிந்து

## தொகுப்பாளர் குறிப்பு

என தொகுப்பாசிரியர் க. மோகனரங்கன் குறிப்பிடுகிறார்.
# சாலப்பரிந்து

## விமர்சனம்

தமிழ், ஆங்கில மொழிகளில் எழுத்தாளரான பி.ஏ. கிருஷ்ணனின் இந்நூலுக்கான விமர்சனம்.
# அசைல் அசைடு

**அசைல் அசைடு** *(Acyl azide)* என்பது கார்பாக்சிலிக் அமிலங்களின் வழிப்பொருள். இவற்றின் பொது மூலக்கூறு வாய்பாடு **RCON<sub>3</sub>.** ஆகும்.
# அசைல் அசைடு

## தயாரிப்பு

ஆல்கைல் அல்லது அரைல் அசைல் குளோரைடுகள் சோடியம் அசைட்டுடன் வினைபுரிந்து அசைல் அசைட்டுகளைக் கொடுக்கிறது.  
:  
கார்பாக்சிலிக் அமிலங்கள் மற்றும் சோடியம் அசைட்டை முப்பீனைல்பொசுபீன் முன்னிலையில் முக்குளோரோவசிட்டோநைட்ரைல் வினையூக்கியின் உதவியுடம் தொகுப்பு வினைக்கு உட்படுத்தினால் மிதமான நிபந்தனைகளுக்கு உட்பட்டே அதிக அளவில் அசைல் அசைடு தயாரிக்க முடியும்.  
சோடியம் அசைடு மற்றும் அசிட்டோநைட்ரைலில் உள்ள அயோடின் ஒற்றை குளோரைடு சேர்த்து அதனால் உண்டாகும் அயோடின் அசைட்டு முதலில் தயாரித்துக் கொள்ளப்படுகிரது. பின்னர் அலிபாட்டிக் மற்றும் அரோமாட்டிக் ஆல்டிகைடுடன் அயோடின் அசைட்டை சேர்த்து மற்றொரு முறையிலும் அசைல் அசைடைத் தயாரிக்கலாம்.
# அசைல் அசைடு

## பயன்கள்

அசைல் அசைடுகள் வேதியியல் வினையூக்கிகளாக பயன்படுகின்றன. கர்டியசு மறுசீராக்கல் வினையில் அசைல் அசைட்டு சமசயனேட்டுகளைத் தருகின்றன  
தாராசுகை சிதைவு வினையிலும் அசைல் அசைடுகள் உருவாகின்றன.
# பாரத் தேயிலை தோட்டம்

**பாரத் தேயிலை தோட்டம்** (ஆங்கிலம்: ***Bharat Tea Plantation***, மலாய் மொழி: ***Ladang Teh Bharat***) என்பது மலேசியாவின் பகாங் மாநிலத்திலுள்ள கேமரன் மலையில் தேயிலை உற்பத்தி செய்யும் ஒரு நிறுவனம் ஆகும். 1933-ஆம் ஆண்டு உருவாக்கப்பட்டது. இது ஒரு நிறுவனமாக இருந்தாலும், பாரத் தேயிலை தோட்டம் என்றே பரவலாக அழைக்கப்படுகிறது. மலேசியாவில் பெரிய அளவில் தேயிலை உற்பத்தி செய்யும் நிறுவனங்களில் இரண்டாவது இடம் வகிக்கிறது.  
கேமரன் வேளி *(Cameron Valley)* எனும் வணிகச் சின்னத்தில் தேயிலை உற்பத்தி செய்யப் படுகிறது. தானா ராத்தாவில் இருந்து இரண்டு கி.மீ. தொலைவிலும், ரிங்லெட்டில் இருந்து ஆறு கி.மீ. தொலைவிலும் அந்தத் தோட்டம் இருக்கிறது. தற்சமயம் மலேசியாவில் மட்டும் அல்ல, உலக அளவிலும் இந்த பாரத் நிறுவனம் பிரசித்தி பெற்று விளங்குகிறது.  
இந்த நிறுவனம் இந்தியாவைச் சேர்ந்த சுபர்சாத் பான்சால் அகர்வால் என்பவரால், 1933-ஆம் ஆண்டு தொடங்கப் பட்டது. படிப்படியாக வளர்ச்சி கண்டு, இப்போது பாரத் குழுமம் (Bharat Group of Companies) எனும் பெயரில் 15 நிறுவனங்களைக் கொண்டுள்ளது. அவற்றில் பாரத் தேயிலை தோட்டம், உலகப் புகழ் பெற்ற நிறுவனமாக விளங்குகிறது.  
2008-ஆம் ஆண்டில், டத்தோ ஸ்ரீ பிரிஜ்கிசோர் அகர்வால் அறவாரியத்தையும் *(Dato Sri Brijkishore Agarwal Foundation)* தோற்றுவித்தது. இந்த அறவாரியம் கேமரன் மலையில் வாழும் மாணவர்களுக்கு கல்வியுதவித் தொகையை வழங்கி வருகிறது. இதுவரையில் 40 மாணவர்கள் கல்வியுதவி பெற்றுள்ளனர்.
# பாரத் தேயிலை தோட்டம்

## வாழ்க்கை உயர்படி நிலை

பாரத் குழுமத்தின் நிறுவனரான சுபர்சாத் பான்சால் அகர்வால், வட இந்தியாவிலுள்ள, உத்தரப் பிரதேசத்தின் ஆக்ராவில் 1893-ஆம் ஆண்டு பிறந்தவர். 1910-இல், தைப்பிங் நகரில் மளிகைக் கடை வைத்து இருந்த அவருடைய மாமாவிற்கு உதவி செய்வதற்காக இந்தியாவில் இருந்து வந்தார். பின்னர், சில ஆண்டுகள் கழித்து தாப்பா நகருக்கு இடம் மாறினார்.  
அங்கே ஒரு சின்ன ரப்பர் தோட்டத்தை வாங்கினார். அந்தக் காலகட்டத்தில் கேமரன் மலைக்குச் செல்ல ஒரு சாலையை நிர்மாணித்து வந்தார்கள். சாலை நிர்மாணிப்பில் வேலை செய்த தொழிலாளர்களுக்கு மளிகைச் சாமான்களை விநியோகம் செய்வதற்கு ஒரு மளிகைக் கடையைத் தோற்றுவித்தார்.
# பாரத் தேயிலை தோட்டம்

## வாழ்க்கை உயர்படி நிலை

### பிரிஜிசோர் அகர்வால்

1933-இல் இந்த நிறுவனம் உருவாக்கப்பட்ட போது, தொழிலாளர்களை வேலைக்கு அமர்த்தி, ஒரு தனியார் தொழிற்சாலைக்கு தேயிலைக் கொழுந்துகளைப் பறித்து விற்று வந்தார்கள். 1937-இல் சுபர்சாத் பான்சால் அகர்வால் காலமானார். அப்போது அவருடைய மகன் பிரிஜிசோர் அகர்வாலுக்கு ஒன்பது வயது.  
பின்னர், பிரிஜிசோர் அகர்வால் இந்தியாவிற்குச் சென்று தன்னுடைய மேற்கல்வியைத் தொடர்ந்தார். இடைபட்ட காலத்தில், நிறுவனர் சுபர்சாத் பான்சாலின் சகோதரர்களான நாந்கிசோர், கைலாஸ்சந்த் ஆகிய இருவரும் பாரத் தேயிலைத் தோட்டத்தின் பொறுப்புகளைக் கவனித்துக் கொண்டனர். 1952-ஆம் ஆண்டு, தன்னுடைய 20-ஆவது வயதில் கல்வியை முடித்துக் கொண்டு மலாயாவிற்குத் திரும்பிய பிரிஜிசோர் அகர்வால், பாரத் தேயிலைத் தோட்டத்தின் தலைமைப் பதவியை ஏற்றார்.  
அந்தச் சமயத்தில், தேயிலைப் பதனீட்டுத் தொழிற்சாலை கேமரன் மலை விவசாய ஆய்வு மையத்தின் பார்வையில் இருந்தது. ஓர் ஒப்பந்த அடிப்படையில் அந்தத் தொழிற்சாலை அரசாங்கத்திடம் இருந்து பெற்றுக் கொள்ளப்பட்டது. அதன் பின்னர், பாரத் தேயிலைத் தோட்ட நிறுவனம் சொந்தமாகத் தேயிலையைப் பதனீடு செய்து பெட்டிகளில் அடைத்து *காட்டு மான்* (“CHOP RUSA”) சின்னத்தில் விநியோகம் செய்தது.
# பாரத் தேயிலை தோட்டம்

## வாழ்க்கை உயர்படி நிலை

### தானா ராத்தா சாலிமார் தோட்டம்

1963-இல், பத்தாண்டுகள் கழித்து, தானா ராத்தா சாலிமார் தோட்டத்தை, பாரத் தேயிலைத் தோட்ட நிறுவனம் வாங்கியது. பின்னர், அங்கேயே தேயிலையைப் பதனீடு செய்யும் தொழிற்சாலையும் கட்டியது. இந்தக் காலகட்டத்தில் பாரத் நிறுவனத்தின் தேயிலைப் பொருட்கள் நாடளாவிய நிலையில் பிரபலம் அடையத் தொடங்கின. தேயிலை மொத்த வியாபாரிகளின் ஆதரவும் கிடைத்தது.  
கேமரன் மலையின் வளமைத் ததும்பிய குன்றுச் சரிவுகளில், பாரத் தேயிலைத் தோட்ட நிறுவனத்திற்கு 1,600 ஏக்கர் நிலப்பரப்பில் நான்கு தேயிலைத் தோட்டங்கள் உள்ளன.  
ஒவ்வோரு வாரமும் 70,000 கிலோ தேயிலைக் கொழுந்துகள் பறிக்கப் படுகின்றன. 40 ஹெக்டர் பரப்பளவு கொண்ட தேயிலை நிலப் பகுதியில் வேலை செய்ய 40 தொழிலாளர்கள் தேவைப்படுகிறார்கள்.
# பாரத் தேயிலை தோட்டம்

## டத்தோ கேசவ் - டத்தோ விநோத்

தேயிலை உற்பத்தியின் தரக்கட்டுப்பாடு விஷயத்தில், பாரத் தேயிலைத் தோட்ட நிறுவனம் மிகக் கட்டுப்பாடாக இருந்ததால், கேமரன் வேளி தேயிலையின் நற்பெயரும் உயர்ந்தது. மற்ற பிரபலமான தேயிலை உற்பத்தி நிறுவனங்களுடன் போட்டி போடவும் முடிந்தது.  
1965-ஆம் ஆண்டு, பிரிஜிசோர் அகர்வாலுக்கு டத்தோ பட்டம் வழங்கிச் சிறப்பு செய்யப்பட்டது. பிரிஜிசோர் அகர்வால் 2006-ஆம் ஆண்டு காலமானார். அதன் பிறகு அவருடைய பிள்ளைகளான டத்தோ கேசவ், டத்தோ விநோத் ஆகிய இருவரும் பாரத் குழுமத்தை ஏற்று நடத்தி வருகின்றனர். பாரத் குழுமத்திற்கு செலாமா, பீடோர், கோலா லிப்பிஸ் ஆகிய இடங்களில் 500 ஏக்கர் பரப்பளவில் எண்ணெய்ப் பனைத் தோட்டங்களும் உள்ளன.
# ஸ்டீபன் ஹாக்கிங் வாழ்வும் பணியும் (நூல்)

**ஸ்டீபன் ஹாக்கிங் வாழ்வும் பணியும்** என்ற புத்தகம் ஆங்கிலப் புத்தகமான **Stephen Hawking: His Life and Work** என்பதன் தமிழ் மொழி பெயர்ப்பாகும். ஆங்கில மூலத்தை எழுதியவர் *கிட்டி பெர்கூசன்* (Kitty Ferguson) ஆவார். இதை ச. வின்சென்ட் மொழி பெயர்த்துள்ளார். இப்புத்தகம் ஸ்டீபன் ஹாக்கிங் வாழ்க்கையையும் அவரது ஆராய்ச்சி மற்றும் கண்டுபிடிப்பு தொடர்பான கட்டுரைகளையும் கொண்டுள்ளது. *எதிர் வெளியீடு* பதிப்பகம் இப்புத்தகத்தை வெளியிட்டுள்ளது.
# ஸ்டீபன் ஹாக்கிங் வாழ்வும் பணியும் (நூல்)

## உள்ளடக்கம்

இந்நூல் மொத்தம் நான்கு பகுதிகளைக் கொண்டுள்ளது. ஒவ்வொரு பகுதியிலும் ஒவ்வொரு காலகட்டத்தில் நிகழ்ந்தவற்றைப் பற்றிய கட்டுரைகளை உள்ளடக்கியது.
- பகுதி- 1 (1942- 1975)
- பகுதி- 2 (1970- 1990)
- பகுதி- 3 (1990- 2000)
- பகுதி- 4 (2000- 2011)
# ஸ்டீபன் ஹாக்கிங் வாழ்வும் பணியும் (நூல்)

## மொழிபெயர்ப்பாளர் குறிப்பு

*ஸ்டீபன் ஹாக்கிங்கை நோய் மிக மெதுவாகவே பாதித்தது. லூக்காசியன் பேராசிரியராக ஆகும் போது, அவரால் நடக்க முடியாது, தானே சாப்பிட முடியாது, கீழே சாயும் அவரது தலையை அவரால் மீண்டும் உயர்த்த முடியாது. பேச்சும் குளறியது. அவருக்கு மிகவும் நெருக்கமாக இருப்பவர்களால் தான் அவர் என்ன பேசுகிறார் என்பதைப் புரிந்து கொள்ள முடியும். ஆனால் ஹாக்கிங் அப்போதும் , இப்போதும் கூட செயலற்றவர் அல்ல. என்றும் செயல்படுகின்ற கணிதவியல் நிபுணர். இயற்பியல் அறிஞர். அப்போதே கூட அவரை ஐன்ஸ்டைனுக்கு அடுத்த ஆற்றல்மிக்க அறிவியலாளர் என்று அழைத்தார்கள். கேம்பிரிட்ஜ் பல்கலைக்கழகத்தில் லூக்காசியன் பேராசிரியர் பதவி மிக மதிப்பு வாய்ந்தது. 1663 ஆம் ஆண்டு முதல் அளிக்கப்பட்டு வரும் இப்பதவியில் இரண்டாவது பேராசிரியராக சர் ஐசக் நியூட்டன் இருந்திருக்கிறார்.*
# ஸ்டீபன் ஹாக்கிங் வாழ்வும் பணியும் (நூல்)

## வெளியிணைப்புகள்

- ஸ்டீபன் ஹாக்கிங் வாழ்வும் பணியும் தினமணி, நாள்: ஜனவரி 4, 2015.
- ஸ்டீபன் ஹாக்கிங் புத்தகங்கள் தமிழில்
# ஜெ. ஒய். பிள்ளை

**ஜோசப் யுபராஜ் மானுவல் பிள்ளை** (Joseph Yubaraj Manuel Pillay), (பிறப்பு: 30 மார்ச்சு 1934), மலேசியாவின் கிலாங் நகரத்தில் பிறந்த இந்திய வம்சாவழித் தமிழர் ஆவார். இவர் இலண்டன் இம்பீரியல் கல்லூரியில் படித்தவர். 1972 முதல் 1976 வரை சிங்கப்பூர் ஏர்லைன்ஸ் நிறுவனத்தின் தலைவராகவும் பதவி வகித்துள்ளார். இவர் **ஜெ. ஒய். பிள்ளை** என்றும் அறியப்படுகிறார்.  
2001ஆம் ஆண்டு முதல் 2004 வரை சிங்கப்பூர் அதிபருக்கு ஆலோசனைகளை வழங்கும் குழுவின் உறுப்பினராக பணியாற்றியவர். 2005ஆம் ஆண்டு முதல் தற்போது வரை இக்குழுவின் தலைமை ஆலோசகராக பணியாற்றிவருகிறார்.  
சிங்கப்பூர் நாட்டின் சட்டங்களின்படி, அதிபர் நாட்டில் இல்லாதபோது அவரது அலுவலகப் பணிகளை அதிபரின் தலைமை ஆலோசகர்தான் கவனிக்க வேண்டும் என்பது குறிப்பிடத்தக்கது
# சோளகர்

**சோளகர்** (Sholaga) எனப்படுபவர்கள் தமிழகத்திலும் கர்நாடக மாநிலத்திலும் வசிக்கும் பழங்குடி மக்களாவர்.
# சோளகர்

## வாழும் பகுதிகள்

சோளகர் வாழும் பகுதிகள் மலைக்காடுகளில் உள்ள பகுதிகளில், இலிங்காயத்தார் என்னும் மக்கள் வாழும் பகுதிகளை ஒட்டி அமைகிறது.
# சோளகர்

## சோளகர் வாழ்க்கை நிலை

காடுகளில் வேட்டையாடுதலை முதன்மையான தொழிலாகக் கொண்டிருந்த இவர்கள் சொந்த நிலமோ, உழவு மாடுகளோ இல்லாததால், கூலி விவசாயிகளாக இலிங்காயத்தாரிடம் வேலை செய்கின்றனர்.
# சோளகர்

## தெய்வ வழிபாடு

சோளகர் இந்து சமயதைப் பின்பற்றுகின்றனர். மகேசுவரன், இரங்கசாமி, ஆகியவை அவர்களின் முக்கிய கடவுள்களாகவுள்ளனர்.
# சோளகர்

## மொழி

இவர்கள் திராவிட மொழிக்குடும்ப மொழிகளில் ஒன்றான சோளகர் மொழியைப் பேசுகின்றனர்.
# சோளகர்

## சோளகர் தொட்டி

இம்மக்களின் வாழ்க்கையையும் அவர்களின் துன்பங்களையும் சோளகர் தொட்டி புதினத்தில் ச. பாலமுருகன் பதிவுசெய்துள்ளார்.
# செலினியம் (மென்பொருள்)

**செலினியம்** என்பது பல இயங்குதளங்களில் இயங்கக்கூடிய மென்பொருள் கட்டமைப்பாகும். இது வலைச் செயலிகளை சோதிப்பதற்கு உதவும். இதை ஜாவா, சி சார்ப், பெர்ள், பி.எச்.பி, பைத்தான், ரூபி உள்ளிட்ட நிரலாக்க மொழிகளின் மூலம் இயக்க முடியும். இந்தக் கட்டமைப்பிற்கு ஏற்றவாறு சோதனை நிரல்களை எழுதி, வலைச் செயலிகளின் செயல்பாட்டை சோதிக்கலாம். இந்த சோதனை நிரல்களை பெரும்பாலான உலாவிகளில் இயக்க முடியும். இது திறந்த மூல மென்பொருள் என்பது குறிப்பிடக்கத்தக்கது. இலவசமாக பதிவிறக்கிக் கொள்ளலாம். அப்பாச்சி அனுமதியின் 2.0 பதிப்பில் வெளியிடப்பட்டுள்ளது. இதற்கான செருகல்கள் எக்லிப்ஸ் உள்ளிட்ட மென்பொருட்களில் கிடைக்கின்றன.
# செலினியம் (மென்பொருள்)

## பாகங்கள்

- செலினியம் ஐ.டி.ஈ: சோதனை நிரல்களை உருவாக்கி, திருத்தி, மேம்படுத்துவதற்கான வசதிகளைக் கொண்டது.
- செலினியம் வெப்டிரைவர் : சோதனை நிரல்களை உலாவிகளில் செயல்படுத்துவதற்கு உதவும். ஒவ்வொரு உலாவிக்கும் தனித்தனி வெப்டிரைவர் உள்ளது. அதில் உலாவியை இயக்குவதற்கான கட்டளைகள் இருக்கும்.
# செலினியம் (மென்பொருள்)

## செயல்பாடு

சோதனை நிரல்களை மேற்குறிப்பிட்ட நிரலாக்க மொழிகளில் எழுதி, வலைச் செயலிகளை சோதிக்க முடியும். எடுத்துக்காட்டாக, வலைப் பக்கத்தில் உள்ள விண்ணப்பப் படிவத்தில் தானியக்கமாக வெவ்வேறு தகவல்களை எழுதி பக்கத்தை சேமிக்கும்படி செய்ய முடியும். இதன் மூலம் வலைப் பக்கத்தின் திறனையும், அதில் உள்ள குறைகளையும் கண்டறிய முடியும்.
# மெக்சிக்கோ விடுதலைப் போர்

**மெக்சிக்கன் சுதந்திரப் போர்** (எசுப்பானியம்:Guerra de Independencia de México) என்பது புதிய எசுப்பானியாவிற்கு எதிராக சுதந்திரத்திற்காக மெக்சிக்கோ மக்கள் மேற்கொண்ட ஆயுதமேந்திய போர் ஆகும். 1810 ஆம் ஆண்டும் செப்டெம்பர் மாதம்16 ஆம் திகதி ஆரம்பமாகி 1821 செப்டெம்பர் 27 நாளன்று முடிவடைந்தது.
# ஜுக்கல் சட்டமன்றத் தொகுதி

**ஜுக்கல் சட்டமன்றத் தொகுதி** என்பது தெலுங்கானா சட்டமன்றத்திற்கான ஒரு தொகுதியாகும். இது நிசாமாபாத் மாவட்டத்தில் உள்ள 9 சட்டமன்றத் தொகுதிகளுள் ஒன்றாகும். இது ஜஹீராபாது மக்களவைத் தொகுதியுள் அடங்குகின்றது.
# ஜுக்கல் சட்டமன்றத் தொகுதி

## மண்டலங்கள்

இந்த தொகுதியில் மத்னூர், ஜுக்கல், பிச்குந்தா, பித்லாம், நிசாம்சாகர் ஆகிய மண்டலங்கள் உள்ளன.
# பிரிஞ்சாங்

**பிரிஞ்சாங்** (ஆங்கிலம், மலாய் மொழி: *Brinchang*) என்பது மலேசியா, பகாங், கேமரன் மலையில் உள்ள ஒரு நகரம் ஆகும். தாப்பா நகரில் இருந்து 62.5 கி.மீ. தொலைவிலும், கோலாலம்பூரில் இருந்து 209.8 கி.மீ. தொலைவிலும் இருக்கிறது. மலேசியாவில் மிக உயரமான மலைகளில் ஒன்றான பிரிஞ்சாங் மலை (2032 மீ), இங்கு தான் உள்ளது. பிரிஞ்சாங் நகரின் பெயரே இந்த மலைக்கும் வைக்கப்பட்டது.  
கடல் மட்டத்தில் இருந்து 1,540 மீ. (5,050 அடி) உயரத்தில் இருக்கிறது. தானா ராத்தாவிற்கு அடுத்து சுற்றுப்பயணிகள் அதிகம் வருகை தரும் நகரமாகவும் இந்த நகரம் விளங்குகிறது. *போ* *(BOH)* தேயிலை நிறுவனத்திற்குச் சொந்தமான சுங்கை பாலாஸ் தேயிலைத் தோட்டம் இங்குதான் உள்ளது
# பிரிஞ்சாங்

## பொது

இங்கு நூற்றுக்கணக்கான மலர்த் தோட்டங்கள் உள்ளன. புகழ்பெற்ற *கீ* *(Kea)* மலர்த் தோட்டத்தில் ஆயிரக் கணக்கான மலர் வகைகளைக் காண முடியும். பிரிஞ்சாங் நகருக்கு மிக அருகாமையில் இருப்பது தானா ராத்தா நகரம். இரண்டு கி.மீ. தொலைவில் இருக்கிறது.  
கேமரன் மலையில் உள்ள மற்ற நகரங்கள் ரிங்லெட், தானா ராத்தா, திரிங்காப், கோலா தெர்லா, கம்போங் ராஜா.
# பிரிஞ்சாங்

## வரலாறு

எந்தக் காலகட்டத்தில் இந்த நகரம் உருவானது எனும் தகவல்கள் கிடைக்கவில்லை. இருந்தாலும் ரிங்லெட், தானா ராத்தா நகரங்கள் தோற்றுவிக்கப் பின்னரே இந்த நகரம் தோன்றி இருக்க வேண்டும். 1920-1930களில் தாப்பாவில் இருந்து தானா ராத்தாவிற்குச் சாலை வசதிகள் அமைக்கப்பட்ட பின்னரே, பிரிஞ்சாங் நகரத்திற்கு போக்குவரத்து வசதிகள் உண்டாகி இருக்க வேண்டும்.  
பிரித்தானியர்களும், உள்ளூர் மக்களும் இங்கு குடியேறுவதற்கு முன்னர், பழங்குடி மக்கள் இங்கு வாழ்ந்ததற்கான சான்றுகள் உள்ளன. இங்கு செனோய் எனும் மலேசியப் பழங்குடியின மக்களில் சில நூறு பேர் இன்றும் வாழ்கின்றனர். அவர்களைப் பற்றிய சரியான புள்ளிவிவரங்கள் கிடைக்கவில்லை.  
மலேசியப் பழங்குடியின மக்களில் மூன்று பெரும் பிரிவுகள் உள்ளன. அவற்றில் செனோய் *(Senoi)* என்பது மலாய் தீபகற்பத்தில் உள்ள ஒரு பிரிவினர் ஆகும். இவர்கள் தீபகற்ப மலேசியாவின் மத்திய பகுதியான பகாங், சிலாங்கூர், நெகிரி செம்பிலான் மாநிலங்களில் வாழ்கின்றனர்.
# பிரிஞ்சாங்

## அமைவு

பிரிஞ்சாங் நகரம் மிக உயரமான இடத்தில் இருப்பதால், மூடுபனிகள் அடிக்கடி இந்த நகரை மூடிவிடுவது வழக்கம். குறிப்பாக, மழை பெய்ததும் மூடுபனிகள் நகரம் முழுமையும் மூடி நிற்கும். தொடுவானத்துடன் இணைந்து கலந்து நிற்பது போன்ற ஒரு பிரமையையும் ஏற்படுத்தும்.  
பிரிஞ்சாங் நகருக்கு அருகாமையில் பல அழகிய குன்றுகள் உள்ளன. நகரின் மையப் பகுதியில் இருந்து பல குறுக்குப் பாதைகள் அந்த குன்றுகளுக்கு செல்கின்றன. குன்றுச் சரிவுகளில் எண்ணற்ற காய்கறித் தோட்டங்கள், மலர்ப் பண்ணைகள், பழத் தோட்டங்கள் நிறைந்து காணப்படுகின்றன.  
பெரும்பாலான பண்ணைகள் பிரிஞ்சாங் முதன்மைச் சாலையின் நெடுகிலும் அமைந்துள்ளன. சுற்றுப் பயணிகளைக் கவரும் செம்புற்றுப் பழங்கள் *(strawberry),* கள்ளிச் செடிகள் பயிர் செய்யப்படுகின்றன. கள்ளிச் செடிகள் பள்ளத்தாக்கு *(Cactus Valley),* வேளாண்மைச் சுற்றுலா மையம் *(Big Red Strawberry Farm)* போன்றவற்றை எடுத்துக் காட்டாகச் சொல்லலாம்.
# பிரிஞ்சாங்

## அமைவு

### சுங்கை பாலாஸ் தேயிலை தோட்டம்

*போ* *(BOH)* தேயிலை நிறுவனத்திற்குச் சொந்தமான சுங்கை பாலாஸ் தேயிலை தோட்டத்தில், பெருமளவில் தேயிலை உறபத்தி செய்யப்படுகிறது. பாரத் தேயிலை தோட்டத்தைக் காட்டிலும் இங்கு அதிகமான சுற்றுப்பயணிகள் வருகை தருகின்றனர். அதற்கு காரணமும் உண்டு. மலேசியாவில் அதிகமானோர் இந்த சுங்கை பாலாஸ் *போ* தேயிலையையே அதிகமாக விரும்பி நுகர்கின்றனர்.  
சுங்கை பாலாஸ் தேயிலை தோட்டம், பிரிஞ்சாங் நகரில் இருந்து 5 கி.மீ. தொலைவிலும் *கீ பண்ணைச் சந்தை*யில் இருந்து 2 கி.மீ. தொலைவிலும் இருக்கிறது. இந்தத் தோட்டம் 1929-இல் ஜே.ஏ. ரஸ்ஸல் என்பவரால் தோற்றுவிக்கப்பட்டது. மலேசியாவில் திறக்கப்பட்ட முதல் தேயிலை தோட்டமும் இதுதான். 1,200 ஹெக்டர் நிலப்பரப்பில் தேயிலை பயிர் செய்யப்படுகிறது.
# பிரிஞ்சாங்

## தட்பவெப்ப நிலை

பிரிஞ்சாங் நிலப்பகுதி மிதமான வெப்பச் சூழ்நிலையில், மிதவெப்பமண்டல தட்பவெப்ப நிலையைக் கொண்டது. ஆண்டு முழுமையும் மழை பெய்கிறது. சராசரி வெப்பநிலை 17.6 செல்சியஸ்.
# பிரிஞ்சாங்

## படத் தொகுப்பு

<>  
</>
# புபொப 39

**புபொப 39** (*NGC 39*) என்பது அந்திரொமேடா விண்மீன் குழாமில் உள்ள ஒரு சுருள் விண்மீன் பேரடை ஆகும். இது உப்சாலா பொதுப் பட்டியல் எண் 114 என்பதன் சுருக்கமான **உபொப 114** என்றும் விண்மீன் பேரடைகளின் அமைப்பியல் பட்டியல் எண் 5-1-52 என்பதன் சுருக்கமான **பேஅப 5-1-52** என்றும் முதன்மை பேரடைகளின் பட்டியல் எண் 852 என்பதன் சுருக்கமான **முபேப 852** என்றும் அழைக்கப்படுகிறது.
# புபொப 40

நட்சத்திரத்தில் இருந்து வீசும் கதிர்வீச்சு வெளியடுக்கின் மேற்பகுதியை சுமார் 10000 பாகை செல்சியசு அளவுக்கு உயர்த்துகிறது. மேலும் இது குறுக்காக ஒரு ஒளியாண்டு தூரத்தைக் கொண்டுள்ளது. சுமார் 30000 ஆண்டுகளுக்குப் பின்னர் அறிஞர்கள் தற்பொழுது ஒரு கோட்பாட்டை முன்மொழிகின்றனர். இக்கோட்பாட்டின்படி கிட்டத்தட்ட பூமியின் அளவுக்குச் சமமான வெள்ளை குறுங்கோளை வெளியேற்றிவிட்டு புபொப 40 விரைவில் வெளுத்துவிடும் என்கின்றனர்
# டீம் வியூவர்

**டீம் வியூவர்** (*TeamViewer*) என்பது கணிப்பொறி தொலைதூர நிர்வாக மென்பொருளாகும். இது ஒரு கணினியையோ கைப்பேசியையோ இணையத்தின் மூலம் தொலைவிலுள்ள மற்றொன்றுடன் இணைத்து, அதைக் கட்டுப்படுத்தவும் இயக்கவும் தரவுகளைப் பறிமாறிக் கொள்ளவும் உதவுகிறது. மேலும், இணையவழிக் கூட்டங்கள் நடத்தவும், இணையவழிக் கலந்துரையாடலுக்கும் பயனாகிறது. இம்மென்பொருள் 2005 ஆம் ஆண்டில் ஜெர்மனியில் உருவாக்கப்பட்டது. இம்மென்பொருள் மைக்ரோசாப்ட் விண்டோஸ் (Microsoft Windows), ஓஎஸ் எக்ஸ் (OS X) லினக்ஸ் (Linux), ஐஓஎஸ் (iOS) ஆகிய இயங்குதளங்களை அடிப்படையாகக் கொண்ட கணினிகளிலும் இயங்கும். விண்டோஸ் ஆர்டி (Windows RT), விண்டோஸ் கைப்பேசியிலும் (Windows Phone) ஆண்ட்ராய்டு இயங்குதளத்தை (Android) அடிப்படையாகக் கொண்ட கைப்பேசியிலும் இயங்கும். வணிக ரீதியான பயன்பாட்டை தவிர்த்து, தனிநபர் பயன்பாட்டிற்கு இலவசமாகக் கிடைக்கிறது. வணிக நிறுவனுங்களுக்கென தனியாக கட்டணம் செலுத்திப் பெறும்படியும் உருவாக்கப்பட்டுள்ளது.
# டீம் வியூவர்

## உதாரணங்கள்

தொலைதூர நிர்வாக மென்பொருள் உதாரணங்கள்:
- ரைட்விஎன்சி
- றியல்விஎன்சி
- அல்ட்றாவிஎன்சி
- ரஸ்ட்டெஸ்க்
# ஆலன் கம்மிங்

**ஆலன் கம்மிங்** (பிறப்பு: 27 ஜனவரி 1965) ஒரு ஆங்கில திரைப்பட நடிகர், தயாரிப்பாளர், திரைக்கதையாசிரியர், குரல் நடிகர், இயக்குநர் என பன்முகம் கொண்டவர் ஆவார். இவர் தி பாய் நெக்ஸ்ட் டோர் போன்ற பல திரைப்படங்களிலும் பல தொலைக்காட்சி தொடர்களிலும் நடித்துள்ளார். இவர் த ஸ்மர்ஃப்ஸ், த ஸ்மர்ஃப்ஸ் 2 போன்ற பல திரைப்படங்களுக்கு குரல் கொடுத்துள்ளார் என்பது குறிப்பிடத்தக்கது.
# வார்ப்புரு:Infobox nebula

| Observation data: } epoch
| Observation data
}}  
|label2=Subtype
|data2=}
|label3=Class
|data3=}
|label4=Right ascension
|data4= }}| }} }}
|label5=Declination
|data5= }}| }} }}
|label6= Distance
|data6=
|label7= தோற்ற ஒளிப்பொலிவெண் <small>(V)</small>
|data7= }
|label8=Apparent diameter
|data8= }
|label9=Apparent dimensions <small>(V)</small>
|data9= }
|label10= விண்மீன் குழாம்
|data10= }  
|header11=  
|label12=ஆரம்
|data12=
|label13=Absolute magnitude <small>(V)</small>
|data13= }
|label14=Dimensions
|data14= }  
|header15=  
|label16=Notable features
|data16= }
|label17=Designations
|data17= }  
}}<noinclude>  
</noinclude>
# ப. சுந்தரேசனார்

**ப. சுந்தரேசனார்** (குடந்தை ப. சுந்தரேசனார்', 28 மே 1914 – 9 சூன் 1981) ஒரு பண்ணாராய்ச்சி வித்தகர். தமிழ் இலக்கியங்களில் பொதிந்து கிடந்த அரிய இசை நுட்பங்களை, குறிப்பாக சிலப்பதிகாரத்தின் இசைக்கூறுகளை, தமிழர்களின் செம்மாந்த இசைப்புலமையை எளிய தமிழில் எடுத்துரைத்தவர். தமிழகம் முழுவதும் கல்வி நிறுவனங்களிலும், பொது அரங்குகளிலும் மக்கள் மன்றத்திலும் பாடிக்காட்டி விளக்கியவர்.
# ப. சுந்தரேசனார்

## இளமை வாழ்க்கை

இவர் தஞ்சாவூர் மாவட்டத்திலுள்ள குடந்தையில் வாழ்ந்த பஞ்சநாதம் பிள்ளை, குப்பம்மாள் ஆகியோரின் மகன். இவரது தாயார் பிறந்த ஊர் சீர்காழி. இவ்வூரில்தான் இவரும் பிறந்தார். இவர் வறுமை காரணமாக, மேற்கொண்டு கல்வி பெற இயலாமல் நான்காம் வகுப்பு வரையே கல்வி பயின்றார். இவரது பெற்றோர் இவரை இளம் வயதிலேயே நகைக் கடை ஒன்றில் வேலைக்கு அமர்த்தினர். பாடசாலைப் படிப்பு வாய்க்காமல் போனாலும், பல நூல்களைத் தானே கற்று அறிவு பெற்றார். இசை மீது இருந்த ஈடுபாட்டால் இசைத்தட்டுகளைக் கேட்டு இசையறிவையும் பெற்றுக் கொண்டார். ஆபிரகாம் பண்டிதரின் கருணாமிர்த சாகரம், பேராசிரியர் சாம்பமூர்த்தியின் இசைநூல்கள் போன்றவற்றைத் தொடர்ந்து கற்று, தனது இசையறிவையும் செழுமை செய்து கொண்டார்.  
இவர் திருவனந்தபுரம் இலக்குமணபிள்ளையிடம் தனக்கு இசை மீது இருந்த ஈடுபாட்டைச் சொல்லி கற்பிக்க வேண்டினார். இவரிக்கு இசையில் இருந்த ஈடுபாட்டைப் பாராட்டிய இலக்குமணபிள்ளை, அங்கு தங்கிப்படிக்க வாய்ப்பின்மையைச் சொல்லி, குடந்தைக்கு அனுப்பி வைத்தார். இவர் முதன்முதல் (பிடில்) கந்தசாமி தேசிகர் என்பவரிடம் இசைபயின்றார். பின்பு வேப்பத்தூர் பாலசுப்பிரமணியத்திடமும், அதன்பின்னர் 1935 முதல் ஏறத்தாழப் பதினேழு ஆண்டுகளுக்கும் மேலாக, குடந்தையில் வாழ்ந்த வேதாரண்யம் இராமச்சந்திரனிடமும் செவ்விசை பயின்றார்.
# ப. சுந்தரேசனார்

## இல்லற வாழ்க்கை

இவர் 1944இல் சொர்ணத்தம்மாள் என்னும் பெண்ணை திருமணம் செய்து கொண்டார். 1947இல் ஒரு குழந்தை பிறந்து, இறந்தது. அதன்பிறகு குழந்தைப்பேறு இல்லை.
# ப. சுந்தரேசனார்

## இசையறிவு

இவர் வாழ்ந்த பேட்டை நாணயக்காரத் தெருவில் வாழ்ந்தவர்கள் பலரும் சைவசமயச் சார்பும், இசையறிவும் பெற்றவர்களாக இருந்தனர். அதனால் இவருக்கு இயல்பாகவே இசைச்சூழல் வாய்த்தது. இவரது வீட்டருகே தேவாரப் பாடசாலையும், இசைவச்சார்புடைய மடத்துத் துறவியர்களின் தொடர்பும் அமைந்ததால் சைவத்திருமுறைகள், சாத்திர நூல்களில் இவருக்குப் பயிற்சி ஏற்பட்டது. அதனால் தமிழ், தெலுங்கு, இந்தி, சமற்கிருதம் ஆகிய மொழிகளையும் அறிந்து கொண்டார். இவர் சிலப்பதிகாரம், திருமுறைகள், சிற்றிலக்கியங்கள் போன்றவற்றில் சிறந்த இசைப்பயிற்சி பெற்றவர். இந்நூல்களின் பாடல்களை இவர் வழியாகக் கேட்கவேண்டும் என்று அறிஞர்கள் புகழும் வண்ணம் பேராற்றல் பெற்றவர். இவர் ஒவ்வொரு ஊராகச் சென்று, பெரிய புராணம், திருவிளையாடல் புராணம், சிலப்பதிகாரம் போன்ற நூல்களைப் பாடி விரிவுரை செய்தவர். மூவர் தேவாரத்தை முறையுறப் பாடி அதில் அமைந்து கிடக்கும் பண்ணழகையும், பண்ணியல்பையும் எடுத்துக்காட்டுவதில் வல்லவர். குமரகுருபரரின் தொடுக்கும் கடவுள் பழம்பாடலை இவர் குரலில் கேட்கத் தமிழையின் ஆற்றல் விளங்கும்.  
அருள்திரு. விபுலானந்த அடிகள், தாம் எழுதிய யாழ்நூலை அண்ணாமலைப் பல்கலைக்கழக அரங்கில் அரங்கேற்றம் செய்தபோது சுந்தரேசனார் பண்ணிசைத்து உறுதுணை புரிந்தார்
# ப. சுந்தரேசனார்

## சிறப்புப்பட்டம்

இவரது பண்ணாராய்ச்சித் திறன் அறிந்தோர் இவருக்குப் பண்ணாராய்ச்சி வித்தகர் என்னும் சிறப்புப்பட்டம் வழங்கிப் பாராட்டியுள்ளனர்.
# ப. சுந்தரேசனார்

## சொற்பொழிவுகள்

சுந்தரேசனாரின் இசையில் ஈடுபாடுகொண்ட பலரும் பல ஊர்களில் இவரை அழைத்துத் தொடர் சொற்பொழிவாற்ற வேண்டினர். அவ்வகையில் ஆடுதுறையில் 1946 ஆண்டில் அப்பர் அருள்நெறிக்கழகம் ஏற்படுத்தப்பட்டுத் தொடர் இசைப்பொழிவுகள் நிகழ்த்தப்பெற்றன. ஆடுதுறை வைத்தியலிங்கம் இப்பணியில் முன்னின்றார். நாகப்பட்டினத்தில் அந்நாள் வாழ்ந்த கவிஞர் கோ கோவை. இளஞ்சேரன் ஏற்பாட்டில் அமைக்கப்பெற்ற நாகைத் தமிழ்ச்சங்கத்தில் ப .சுந்தரேசனார் சிலப்பதிகாரத்தை மாதந்தோறும் சொற்பொழிவாக நிகழ்த்தி அப்பகுதியில் தமிழிசை ஆர்வத்தை மக்களிடம் ஏற்படுத்தினார். குறிப்பாக அனைவராலும் புறக்கணிக்கப்படும் சிலம்பின் அரங்கேற்று காதை அனைவராலும் விரும்பும்படி நடத்தப்பட்டது.
# ஐஓஎஸ் 8

**ஐஓஎஸ் 8** எனப்படுவது அப்பிள் நிறுவனத்தினால் ஐஓஸ் இயங்குதளத்தின் ஏழாம் பதிப்பின் தொடர்ச்சியாக வெளியிடப்பட்ட பதிப்பாகும். 2014ஆம் ஆண்டின் ஜூன் இரண்டாம் நாளில் அப்பிளின் மென்பொருள் வல்லுனர் கூட்டத்தில் இந்த மென்பொருள் பதிப்பு அறிமுகப்படுத்தப்பட்டது. ஐஓஎஸ் ஏழாம் பதிப்பின் சார்ந்து இடைமுகம் மேலும் சிறப்பாகப்பட்டுள்ளது. திசம்பர் 9, 2014 அளவில் கிட்டத்தட்ட 63 வீதமான பயனர்கள் ஐஓஎஸ் எட்டாம் பதிப்பை பயன்படுத்துகின்றனர்.
# புபொப 43

**புபொப 43** *( NGC 43 )* என்பது அந்திரொமேடா விண்மீன் குழாமில் உள்ள ஒரு ஒடுக்கஉருவ அண்டமாகும். 1827 ஆம் ஆண்டில் சான் எர்செல் இதைக் கண்டறிந்தார். இந்த அண்டத்தின் விட்டம் 27 புடைநொடி அதாவது 88,000 ஒளியாண்டுகள் துரமாகும்.
# ஜோர்ஜ் கெஸ்தே

**ஜோர்ஜ் கெஸ்தே** (*Georges Gasté*) ஆகத்து 30, 1869 - 1910) என்பவர் ஒரு பிரெஞ்சு நாட்டு கீழைத்தேய ஓவியரும், நிழற்படக் கலைஞரும் ஆவார்.
# ஜோர்ஜ் கெஸ்தே

## வாழ்க்கைக் குறிப்பு

இவர் 1869ஆம் ஆண்டின் ஆகஸ்ட் முப்பதாம் நாளில் பாரிசில் பிறந்து, 1910ஆம் ஆண்டில் மதுரையில் இறந்தார். இவரது பாட்டனாரும், தந்தையும் கலைப்பொருள் வணிகர்களாக இருந்ததாலோ என்னவோ இளமையிலேயே கீழைத்தேய சித்திரக்கலையில் ஆர்வமுடையவராக இருந்தார். பாரிசில் கலைப்படிப்பை முடித்தார். கீழை நாகரிகத்தால் ஈர்க்கப்பட்டு துனிசியா, அல்ஜீரியா, எகிப்து, பாலஸ்தீனம் உள்ளிட்ட நாடுகளில் விரிவாகப் பயணம் செய்தார். இப்பகுதிகளில் வசித்த மக்களின் முகங்கள் அவரை வெகுவாகக் கவரவே அவர்களின் பல்வேறு உருவப்படங்களை வரையலாயினார். பின்னர் இந்தியாவுக்கும், இலங்கைக்கும் வந்தார். 1892-இல் துவங்கி இவ்வாறு அலைந்து திரிந்த அவர் 1908-இல் மதுரையிலேயே தங்கிவிட்டார். உடல்நலம் குன்றி 1910-இல் இயற்கை எய்தினார்.  
இவரது நிழற்படங்களும், ஓவியங்களும் நூறு ஆண்டுகளுக்கு முந்தைய கீழைத்தேய வாழ்வை உயிர்ப்புடன் படம்பிடித்துக் காட்டுபவையாக உள்ளன. ஆக்ரா, தில்லி, வாரணாசி, மதுரை உள்ளிட்ட இந்தியாவின் எட்டு நகரங்களின் அரிய காட்சிகளைப் பதிவு செய்துள்ளார்.
# ஜோர்ஜ் கெஸ்தே

## உசாத்துணைகள்

- Lynne Thornton, *Les Orientalistes, peintres voyageurs* ("The Orientalist, travelling painters"), Courbevoie, ACR edition, Poche Couleur, 1994,
- Aude de Tocqueville, *Georges Gasté. Traquer le soleil dans l'ombre* ("Tracking the sun in the shadows"), Arthaud, collection of the spirited traveller, 2013,
# அடிலெய்டு நீள்வட்ட அரங்கம்

**அடிலெய்டு நீள்வட்ட அரங்கம்** (*Adelaide Oval*) தெற்கு ஆஸ்திரேலியாவின் அடிலெயிட் நகரில் அமைந்துள்ள விளையாட்டரங்கமாகும். இது அடிலெய்டு நகர மையத்திற்கும் வடக்கு அடிலெய்டிற்கும் இடையே பார்க்லாண்ட்சில் அமைந்துள்ளது.  
இந்த விளையாட்டரங்கம் முதன்மையாக துடுப்பாட்டப் போட்டிகளுக்கும் காற்பந்தாட்டப் போட்டிகளுக்கும் பயன்படுத்தப்படுகின்றது. ஆனால் இவ்வரங்கம் இரக்பி லீக், இரக்பி யூனியன், சங்கக் கால்பந்து, மற்றும் இசைக் கச்சேரிகளுக்கும் அவ்வப்போது வழங்கப்படுகின்றது. 1933இல் நடந்த ஆசசு தொடரில் மூன்றாவது தேர்வுப் போட்டிக்கு துடுப்பாட்டத்திற்கு சாதனை வருகையாக 50,962 பார்வையாளர்கள் கண்டு களித்தனர்; அனைத்துப் போட்டிகளுக்குமான சாதனை வருகையாக 62,543 பேர் 1965இல் நடந்த தெற்கு ஆத்திரேலியா காற்பந்துக் கூட்டிணைவு ஆட்டத்திற்கு வந்திருந்தனர்; இப்போட்டி அடிலெய்டு துறைமுகத்திற்கும் இசுட்டூவர்ட்டு காற்பந்துக் கழகத்திற்கும் இடையே நடைபெற்றது.
# நாஞ்சில் ஏடு

**நாஞ்சில் ஏடு** நூல் 1961 ஆம் ஆண்டு ஆகஸ்டு 26 அன்று குமரி மாவட்டத்திலுள்ள வீராணமங்கலத்தில் அமைந்திருந்த *மனோரமா பப்ளிஸிட்டி*யால் வெளியிடப்பட்டது. இந்நூலின் ஆசிரியர் இறச்சக்குளத்தைச் சார்ந்த பி.ஜெ. பொன்னையா, இதன் உரிமை ஆசிரியர் வீராணமங்கலத்தைச் சார்ந்த வி.எஸ். ஆபிரகம்.
# நாஞ்சில் ஏடு

## ஆசிரியர் குறிப்பு

குமரி மாவட்டத்திலுள்ள அறிவும், ஆற்றலும், சீரும், சிறப்பும், அன்பும், நற்பண்பும் மற்றும் அறவாழ்வும் கொண்ட பல நல்லோர்களின் குறிப்பை *குமரி ஏடு* என வெளியிட முயற்சி செய்து நிதிப்பற்றாக்குறையினால் குமரி மாவட்டத்தின் நாஞ்சில் பகுதியைச் சார்ந்தவர்களை மட்டும் கொண்டு *நாஞ்சில் ஏடு* வெளியிடப்படுகிறது.
# நாஞ்சில் ஏடு

## காணிக்கை

இந்நூலை நாஞ்சில் நாட்டின் தேரூரைச் சார்ந்த கவிமணி தேசிக விநாயகம் பிள்ளைக்கு காணிக்கையாக சமர்ப்பித்துள்ளனர்.
அக்குறிப்பில்,  
*நாஞ்சில் தமிழை நாவாலும் பாவாலும் நயம்பட எடுத்தியம்பி நாவலரும் பாவலரும் நாடிவந்து போற்றும் வண்ணம் நாஞ்சில் நாட்டினுக்கு நற்பெயரீட்டி வைத்து, நற்பதமெய்திய கவிமணியாம் கவிமணி.சி. தேசிய வினயகனுக்கு இந்த நாஞ்சில் ஏடு எம் காணிக்கையாய் அமைவதாக*.  
எனக் குறிப்பிடப்பட்டுள்ளது.
# வில்சன் விளைவு

**வில்சன் விளைவு** (Wilson effect ) என்பது மின்கடவா பொருள் ஒன்று ஒரு காந்தப் புலத்தில் நகரும் போது, நகரும் திசைகளுக்கு செங்குத்தான திசைகளில் மின்னூட்டம் தோன்றுகின்றன. வில்சன் மின்கடவாப் பொருளாக உள்ளும் புறமும் உலோகப் பூச்சுடைய பொள்ளல் உருளையை காந்தப் புலத்தில் சுழற்றுவதன் மூலம் இவ்விளைவினை விளக்கிக் காட்டினார். உலோகப் பரப்புகள் மின்னூட்டம் பெற்றன. சுழல்திசை மாறும் போது மின்னூட்டமும் திசை மாற்றமடைகிறது.
# புபொப 45

**புபொப 45** *( NGC 45 )* என்பது திமிங்கில விண்மீன் குழாமில் உள்ள சுருள் விண்மீன் பேரடை ஆகும். இது 1835 ஆம் ஆண்டு நவம்பர் பதினொன்றாம் நாளில் சான் எர்சல் என்ற ஆங்கில வானியல் வல்லுநரால் கண்டறியப்பட்டது. இதன் மேற்பரப்பு குறைவான பிரகாசத்துடன் காணப்படுகிறது. இது விண்மீன் ஒளியளவான 6.8 விண்மீன் HD 941 அளவில் அமைந்துள்ளது.
# விலக்குதல் (சதுரங்கம்)

சதுரங்க விளையாட்டில் **விலக்குதல்** (*Deflection*) என்பது திட்டமிடப்பட்ட ஒரு சதுரங்க உத்தியாகும். எதிரியின் காயை அது ஆக்ரமித்துள்ள சதுரத்தில் மற்றொரு சதுரத்துக்கு விலகிச்செல்ல தூண்டுவதே விலக்குதல் எனப்படும். இது அருகில் உள்ள சதுரத்திற்கோ, வேறு வரிசைக்கோ வேறு தரத்திற்கோ நகரச் செய்வதாக இருக்கலாம். அவ்வாறு விலகிச் செல்லும் வீரரின் அரசரோ, சக்தி வாய்ந்த பிற காய்களோ தூண்டிய வீரரால் கைப்பற்றப்பட நேரிடும். குறிப்பாக இவ்வுத்தி இணைப்பு நகர்வுகள் அல்லது இணைத்துத் தாக்கும் சூழல்களில் பயன்படுகிறது. விலக்கப்படும் அந்தக்காய் குறிப்பிட்ட அந்த கட்டத்தில் இருக்கும்போது விலக்கத் தூண்டுபவரின் முன்னேற்றத்திற்குத் தடையாக இருக்கிற காரணத்தாலேயே அதை அவர் விலக்க முயல்கிறார். அதிகப்பலன் கொடுக்கும் ஒரு சதுரத்தில் நிற்கும் எதிரியின் காயை உபயோகமில்லாத வேறு சதுரத்திற்கு நகர்த்த வைக்கவும் பலியாட்டம் விளையாடி விலக்குதல் உத்தியை செயல்படுத்துகின்றனர். பல்வேறு உத்திகளை உள்ளடக்கியிருக்கும் இணைப்பு நகர்வுகள், தன்னுடைய ஒரு அங்கமாக விலக்குதல் உத்தியையும் வைத்துள்ளது.  
அரசரைப் பாதுகாக்கும் பெரும் பொறுப்பில் இருக்கும் ஒரு குறிப்பிட்டக் காயை அங்கிருந்து விலக்கினால் அரசரின் பாதுகாப்பையும் தகர்க்கலாம் அதனால் வெற்றியையும் சுவைக்கலாம் என்பதே விலக்குதல் உத்தியின் தத்துவமாகும்.
# விலக்குதல் (சதுரங்கம்)

## இவற்றையும் காண்க

- மிகை பாரமேற்றுதல்
- தியாகம்
# சுங்கை பாலாஸ் தேயிலை தோட்டம்

**சுங்கை பாலாஸ் தேயிலைத் தோட்டம்** (ஆங்கிலம்: ***Sungai Palas Tea Plantation***, மலாய் மொழி: ***Ladang Teh Sungai Palas***) என்பது மலேசியா, பகாங், கேமரன் மலை, பிரிஞ்சாங்கில் அமைந்துள்ள ஒரு தேயிலைத் தோட்டம் ஆகும். இதனை *போ* தேயிலை தோட்டம் என்று பரவலாக அழைப்பதும் உண்டு. 1929-ஆம் ஆண்டில் உருவாக்கப்பட்ட இத்தேயிலைத் தோட்டம் மலேசியாவில் தேயிலை உற்பத்தி செய்யும் நிறுவனங்களில் முதன்மை இடம் வகிக்கிறது.  
*போ* *(BOH)* தேயிலை நிறுவனத்திற்கு 8000 ஏக்கர் பரப்பளவில் தேயிலைத் தோட்டங்கள் உள்ளன. சுங்கை பாலாஸ் தேயிலைத் தோட்டத்தில், 4 மில்லியன் கிலோ தேயிலை உறபத்தி செய்யப்படுகிறது. இந்த நிறுவனத்திற்கு கேமரன் மலையில் போ தேயிலை தோட்டம்; சுங்கை பாலாஸ் தேயிலை தோட்டம்; பேர்லி தேயிலை தோட்டம்; என மூன்று தேயிலைத் தோட்டங்களும், சிலாங்கூர் மாநிலத்தில் புக்கிட் சீடிங் எனும் இடத்தில் ஒரு தேயிலைத் தோட்டமும் உள்ளன.
# சுங்கை பாலாஸ் தேயிலை தோட்டம்

## ஜான் அர்சிபால்ட் ரஸ்ஸல்

பாரத் தேயிலை தோட்டத்தைக் காட்டிலும், சுங்கை பாலாஸ் தோட்டத்திற்கு அதிகமான சுற்றுப்பயணிகள் வருகை தருகின்றனர். அதற்கு காரணமும் உண்டு. மலேசியாவில் அதிகமானோர் *போ* தேயிலையையே அதிகமாக விரும்பி நுகர்கின்றனர்.  
சுங்கை பாலாஸ் தேயிலைத் தோட்டம், பிரிஞ்சாங் நகரில் இருந்து 5 கி.மீ. தொலைவிலும் *கீ பண்ணைச் சந்தை*யில் இருந்து 2 கி.மீ. தொலைவிலும் இருக்கிறது. இந்தத் தோட்டம் 1929-இல் ஜான் அர்சிபால்ட் ரஸ்ஸல் என்பவரால் தோற்றுவிக்கப்பட்டது. 1890-இல் இவருக்கு ஏழு வயதாக இருக்கும் போது, தன் தந்தையாருடன் இங்கிலாந்தில் இருந்து மலாயாவுக்கு வந்தார்.
# சுங்கை பாலாஸ் தேயிலை தோட்டம்

## மலேசியாவின் முதல் தேயிலை தோட்டம்

1913-இல் சிலாங்கூர், பத்து ஆராங்கில் ஒரு நிலக்கரிச் சுரங்கத்தைத் திறந்தார். பதினைந்து ஆண்டுகளுக்குப் பின், சுரங்கத் தொழிலில் ஏற்பட்ட சில சறுக்கல்களினால் தேயிலை உற்பத்தி துறையில் அவருடைய கவனம் திசை மாறியது. அதுதான் அவருடைய வாழ்க்கையில் ஏற்பட்ட பெரிய திருப்பு முனையாகும். 1932-இல் தன்னுடைய 50-ஆவது வயதில் காலமானார். அதன் பின்னர் அவருடைய மகன் திரிஸ்தான் பியூசாம்ப் ரஸ்ஸல் (82) என்பவர் *போ* நிறுவனத்தை நடத்தி வந்தார். தற்சமயம் திரிஸ்தானின் மகள் காரலின் போ நிறுவனத்தின் தலைமை அதிகாரியாகப் பதவி வகிக்கிறார்.  
மலேசியாவில் முதன்முதலாகத் திறக்கப்பட்ட தேயிலை தோட்டம், இந்த சுங்கை பாலாஸ் தேயிலைத் தோட்டம். மலேசியாவின் மொத்த தேயிலை உற்பத்தியில் போ தேயிலை நிறுவனம் 70 விழுக்காடு தேயிலையை உற்பத்தி செய்து வருகிறது.
# புறத்தாக்குடி புனித சவேரியார் தேவாலயம்

**புறத்தாக்குடி புனித சவேரியார் தேவாலயம்** என்பது இந்தியாவிலுள்ள தமிழ்நாட்டின் திருச்சிராப்பள்ளி மாவட்டத்திலுள்ள, மண்ணச்சநல்லூர் வட்டத்தில் உள்ள புரத்தாக்குடி கிராமத்தில் அமைந்துள்ள 325 வருட பழமையான ஒரு கிறித்துவத் தேவாலயம் ஆகும்.
# புறத்தாக்குடி புனித சவேரியார் தேவாலயம்

## திருத்தல வரலாறு

325 ஆண்டுகளை கடந்து இன்றும் குன்றாத புகழுடன் சிறந்த பங்காக புறத்தாக்குடி பங்கு இயங்கி வருகிறது. "சவேரியார் பட்டினம் " என்றும் அழைக்கபடுகிறது. இப்பகுதியில் வாழும் மக்கள் முதலில் மகிழம்பாடி என்ற இடத்தில் வசித்து வந்தனர். ஒரு நாள் இப்பகுதியில் வாழ்ந்த பெண்ணொருத்தி தன் குழந்தையை தொட்டிலில் போட்டுவிட்டு தண்ணீர் பிடிக்க வெளியே சென்று விட்டாள். திரும்பி வந்து பார்க்கும் போது தொட்டிலில் குழந்தை இல்லை. குழந்தை அடுப்பின் உள்ளே எரிந்து கொண்டிருந்தது. இந்த சிறு குழந்தையை பலியாக்கியதோடு மட்டுமில்லாமல் ஈருயிர் ஓருடல் மகளிர் (கர்ப்பிணி பெண்கள்)-யும் பலி கொடுக்க வேண்டுமென்று அந்தக் கொடூரமான தேவதை "கொழந்தளாயி" கேட்டதாக வரலாறு கூறுகிறது. இதனால் கோபம் கொண்ட மக்கள் அத்தேவதையின் சிலையை ஏரியில் எறிந்து விட்டு மகிழம்பாடியின் எல்லையை விட்டு வெளியேறியதாக கூறப்படுக்கிறது.  
புறம் (வெளியே) சென்று குடியேறியதால் இது புறம்+அத்து+குடி = புறத்தாக்குடி என்று அழைக்கப்படுகிறது. அப்பொழுது அங்கு வந்த யேசு சபையினர் அவர்களுக்கு திருமுழுக்கு வழங்கி கிறிஸ்துவர்களாக்கினர். கிறிஸ்துவ நெறி தழுவி குடியேறியதும் தங்களின் வழிபாட்டிற்காக ஒரு மண்மேடை அமைத்தனர். பிறகு கீழ்த்திசை நோக்கிய அமைப்பில் சிறுகோவில் கட்டினர். யேசு சபை குருக்கள் தூய சவேரியார் பெயரால் இக்கோவிலை அழைத்தனர்.
அதன் பிறகு இத்தாலிய பாணியில் இரு சிறகுடைய மண்டபக் கோவில் வடதிசை நோக்கி அமைந்தது. பிரஞ்சுகாரர்களுக்கும் ஆங்கிலேயருக்கும் ஏற்பட்ட இடைவிடாத போரினால் திருச்சியிலிருந்து பாண்டிசேரிக்கு புறத்தாக்குடி வழியாகவே போக்குவரத்தை அமைத்திருந்தது. போரில் இறந்த பிரஞ்சு ராணுவ அதிகாரியின் மனைவி மாறினி அவர்கள் இங்கு தங்க நேர்ந்தபோது கோவிலின் இடப்பற்றாக்குறையை உணர்ந்தார். தூய சவேரியாரின் பற்று காரணமாக ஒரு பெரிய ஆலயத்தை தெற்கு நோக்கி எழுப்பினார். இவ்வாலயம் 1255-இல் இந்திய அப்போஸ்தலரான தூய சவேரியாருக்கு அர்ப்பணிக்கப்பட்டது.
# காலக்கண்ணாடி:

1680 - சேசு சபை குருக்களால் திருமுழுக்கு பெற்ற கிறிஸ்தவர்களுக்காக கோவில் எழுப்பப்பட்டது.  
1715 – பிரஞ்ச் ராணுவத் தளபதியின் மனைவி மரிஹினியால் கோவில் விரிவுபடுத்தப்பட்டு, புனித சவேரியாருக்கு அர்பணிக்கப்பட்டது.  
1730 – வீரமா முனிவரின் கண்காணிப்பில் இருந்தது.  
1762 – பெரியவர்சீலியில் இங்கிருந்த பங்கு குரு கோயில் எழுப்பினார்.  
1767 – அருள் திரு சதானந்தரின் உடல் ஞானதிக்கர் தோப்பில் அடக்கம் செய்யப்பட்டது.  
1774 – சேசு சபையின் பணி முடக்கம் – கோவானிய குருக்கள் இப் பங்கின் பொறுப்பேற்றார்- பாரிஸ் அத்திய வேதபோதக சபை பொறுப்பேற்குமாறு பணிக்கப்பட்டது..  
1777 – பாரிஸ் அந்நிய வேதபோதக சபையின் ( M.E.P) வருகை.  
1786 – அருள்திரு. பெப்ரி (M.E.P) பங்குத்தந்தை. 6000 – 7000 கிருஸ்தவர் – சாம்பெனாய்ஸ் ஆயர் வருகை.  
1800 – 76, கிருஸ்தவர்கள் கோயம்புத்தூர் மாவட்டத்திலிருந்த கருவுருக்குச் சென்றனர். (கருர்)  
1830 – பாரிஸ் மிஷனரிகள் புரத்தாக்குடி பங்கின் பொறுப்பேற்க முயலுதல்.  
1835 – சேசு சபை மீண்டும் பொறுப்பேற்றல்.  
1838 – அருள்திரு. கார்னியர் பங்குத்தந்தையானார்.  
1839 – அருள்திரு. பெடின் பங்குத்தந்தையானார்.  
1840 – இரு குடும்பங்கள் பிரிவினைச் சகோதரர் சபையில் சேர்ந்தனர்.
ஆண்கள் தொடக்கப்பள்ளி தொடங்கப்பட்டது  
1842 – பாண்டிச்சேரி – மதுரை மிஷன் எல்லை வரையறுக்கப்பட்டது. புரத்தாக்குடி பாண்டிச்சேரி மிஷனுக்குரியதாயிற்று. அருள்திரு. மஹெ புதிய பங்குத்தந்தையானார்.  
1846 - அருள்திரு .லீகூஸ்ட் அடிகளார் பங்குத்தந்தையானார். 11 ஆண்டுகள் பணி. மிகவும் வணக்கத்திற்குரிய பொனான் ஆயரின் பங்கு விசாரனை.  
1849 – புரத்தாக்குடியிலிருந்து பிரிந்து பெரியவர்சீலி தனிப்பங்காக அமைந்து,பங்குத்தந்தையரின் புதிய இல்லம் அமைக்கப்பட்டது.  
1850 – பாண்டிச்சேரி மிஷனின் இங்குள்ள (தற்போதய குடந்தை மாவட்டம்) 5 மறை மாவட்டங்களில் ஒன்றாக விளங்கிற்று.  
1855 – அருள்திரு. லீகூஸ்ட் அடிகள் வேதியர் பயிற்சி பள்ளியைத் தொடங்கினார்.  
1857 – அருள்திரு. பெடினியர் பங்குத்தந்தையானார். மிகவும் வணக்கத்திற்குரிய – பொனான் ஆயர் அவர்களால் புதுவை மாதா – இருதய சபை மடம் இங்கு தோன்றியது. பெண்கள் தொடக்கப் பள்ளி தோற்றம்.  
1863 – இறையடி அடைந்த அருள்திரு. லீகூஸ்ட் அடிகளார் உடல் ஞானாதிக்கர் தோப்பில் அடக்கம் செய்யப்பட்டது.  
1865 – புதிய பங்கு குரு பிரிச்சார்டு.  
1874 – உத்தமனூர் பங்கு புரத்தாக்குடியிலிருந்து பிரிதல்.  
1875 – மிகவும் வணக்கத்திற்குரிய _ லவுணான் ஆயரின் பங்கு விசாரனை.  
1884 – மிகவும் வணக்கத்திற்குரிய காந்தி ஆயரின் பங்கு விசாரனை. அருள்திரு.தோபியாஸ் அடிகளார் கோயிலை விரிவுபடுத்த தொடங்கினார்.  
1888 – விரிவுடன் கூடிய புதிய கோவிலாய் கட்டி முடிக்கப்பட்டது.  
1889 – அருள்திரு. தோபியாஸ் இறையடி சேர்தல். ஞானாதிக்கர் தோப்பில் அடக்கம் செய்யப்படுதல்.  
1890 – அருள்திரு – டிடியர் _ பங்குத்தந்தையானார்.  
1892 – அருள்திரு. அகஸ்டின் ஆவே பங்குத் தந்தையானார்.  
1893 – அருள்திரு. சுவாமிநாதர் பங்குத்தந்தையானார். கணக்கெடுப்பு கத்தோலிக்கர்: 4000  
1894 – மீண்டும் அருள்திரு. டிடியர் பங்குத் தந்தையானார்.  
1895 – மந்தைவெளி பிரச்சனை _ நீதிமன்றத்தில் வழக்கு.  
1897 – அருள்திரு. M.A. சேவியர் (சவரிநாதர்) பங்குத் தந்தையானார். 33 ஆண்டுகள் பணி.  
1898 – 150 – கத்தோலிக்கர்கள் பிரிவினைச் சபையில் சேர்தல்.  
1899 – குடந்தை மறைமாவட்டத்தின் தோற்ரம், புரத்தாக்குடி அதன் அங்கமாகுதல். நீதிமன்றம் தீர்ப்பு: வெற்றி.  
1901 – இந்திய வைஸ்ராயின் ஆணை ( பங்குக்குள்ள உரிமை) பெறல்.  
1906 – பிரிவினைச் சபையில் சேர்ந்தோர் மீண்டும் கத்தோலிக்கராகுதல்.  
1909 – அன்னா சவரிநாதர் ஞானாதிக்கர் தோப்பில் அடக்கம் செய்யப்பட்டார்.